પીએમ નરેન્દ્ર મોદીએ મંગળવારે દેશની આશા તેમજ આંગણવાડી વર્કરો સાથે વાત કરી. આ દરમિયાન તેમણે આશા અને આંગણવાડી વર્કરોની પ્રશંસા કરી છે. પીએમે કહ્યુ કે સરકાર પોષણ અને સ્વાસ્થ્યની ગુણવત્તા જેવા મુદ્દાઓ પર ધ્યાન આપશે. પ્રધાનમંત્રીએ કહ્યુ કે 2014 બાદ અમે એક રણનીતિ હેઠળ આગળ વધવાનું નક્કી કર્યુ ત્યારબાદ અમને સફળતા મળી. આજે આશા વર્કરોના કારણે મિશન ઈન્દ્રધનુષ જમીન સુધી પહોંચી રહ્યુ છે. આ દરમિયાન પીએમ મોદીની સાથે ઘણી આંગણવાડી વર્કરોએ પોતાના કામના અનુભવો શેર કર્યા. ઝારખંડના આંગણવાડી કાર્યકર્તા મનિતાએ પીએમને જણાવ્યુ કે કેવી રીતે પ્રસવ દરમિયાન ઈમરજન્સી સેવા પ્રદાન કરીને મા અને બાળક બંનેનો જીવ બચાવ્યો. જેને સાંભળીને પીએમ મોદી પર ચોંકી ગયા.